**CAIET DE SARCINI**

**Achiziţie servicii asigurare de sănătate**

**Total estimat 513.000,00 – lei**

1. **Introducere**

Caietul de sarcini face parte integrantă din documentația de atribuire şi constituie ansamblul cerințelor pe baza cărora se elaborează de către fiecare ofertant propunerea tehnică.

Caietul de sarcini conține, în mod obligatoriu, specificații tehnice. Acestea definesc, după caz și fără a se limita la cele ce urmează, caracteristici referitoare la nivelul calitativ.

În cadrul acestei achiziții, Agenţia pentru Dezvolare Regională Sud Muntenia îndeplinește rolul de achizitor/contractant.Pentru scopul prezentei secțiuni a documentației de atribuire, orice activitate descrisă într-un anumit capitol din Caietul de Sarcini și nespecificată explicit în alt capitol, trebuie interpretată ca fiind menționată în toate capitolele unde se consideră de către ofertant că aceasta trebuia menționată pentru asigurarea îndeplinirii obiectului contractului.

1. **Contextul realizării acestei achiziţii de servicii**

Agenţia pentru Dezvolare Regională Sud Muntenia va utiliza serviciile solicitate prin prezentul caiet de sarcini pentru a sprijini refacerea stării de sănătate a angajaților săi, în conformitate cu prevederile Contractului Colectiv de muncă, pe o perioadă de 12 luni. Agenția are încheiat în prezent un contract de prestări servicii asigurare de sănătate, care a expirat la sfârșitul lunii noiembrie 2024. În acest context se impune organizarea unei noi achiziții care să asigure serviciile medicale pentru o perioadă de 12 luni.

* 1. **Informații despre achizitor/contractant**

Conform ștatului de funcții aferent anului 2025, precum și estimărilor privind angajarea personalului în afara organigramei, personalul Agenţiei pentru Dezvoltare Regională este de aproximativ 175 persoane și poate atinge un număr de 285 persoane (personal prevăzut în organigramă cât și în afara ei) în anul 2025, valoarea maximă alocată/angajat fiind de 1.800 lei. Numărul abonamentelor/polițelor de asigurare se va modifica în funcție de numărul de angajați din luna respectivă, prin notificarea prestatorului de către Agenție.

* 1. **Informaţii despre contextul care a determinat achiziţionarea serviciilor**

În contextul noii perioade de programare 2021-2027, Agenția pentru Dezvoltare Regională Sud Muntenia își propune să asigure îmbunătățirea sănătății și bunăstării generale la locul de muncă. Un pachet de servicii medicale dedicat angajaților contribuie la creșterea satisfacției acestora, prevenirea unor probleme de sănătate și, implicit, creșterea eficienței organizaționale. De asemenea, un astfel de beneficiu poate atrage talente și poate ajuta la retenția personalului, creând un mediu de lucru orientat spre grija pentru angajați.

* 1. **Informații despre beneficiile anticipate de către achizitor/contractant**

Achiziția de servicii medicale pentru angajați oferă o serie de beneficii anticipate care pot aduce îmbunătățiri semnificative la nivelul Agenției, cum ar fi: **creșterea satisfacției și motivației angajaților** prin accesul la servicii medicale, angajații simt că sunt apreciați și sprijiniți, ceea ce poate conduce la o atitudine pozitivă, implicare mai mare în activitatea zilnică și un climat organizațional mai echilibrat.

Implementarea unor servicii medicale pentru angajați reprezintă, așadar, o investiție strategică care îmbunătățește atât viața profesională a acestora, cât și eficiența și imaginea Agenției.

1. **Serviciile solicitate**
   1. **Descrierea serviciilor solicitate necesare a fi realizate**

* operatorul economic desemnat câștigător va trebui să aibă o rețea activă de colaboratori și parteneri la nivelul fiecărui județ din Regiunea Sud Muntenia și anume: Călărași, Ialomița, Giurgiu, Teleorman, Argeș, Dâmbovița și Prahova.
* operatorul economic desemnat, trebuie să aibă sediul clinicilor, hyperclinicilor sau a spitalelor la maxim 200 km de oricare municipiu reședință de județ din Regiunea Sud Muntenia, pentru a facilita deplasarea tuturor angajaților, indiferent de județul în care locuiesc. Serviciile medicale de asigurare incluse în ofertă sa fie valabile in orice clinică, hyperclinică, policlinică, spital sau ambulatoriu spital, al operatorului economic desemnat sau clinicilor partenere.
* accesul la serviciile din contract să se facă în limita numărului maxim alocat unui medic pe zi, fără a se restricţiona accesul abonaţilor în favoarea consultaţiilor plătite.
* pentru serviciile incluse este nevoie de recomandarea unui medic autorizat de pe teritoriul ţării.
* serviciile din categoria “inclus” se vor putea efectua nelimitat pe perioada de derulare a contractului.
* prețul câștigător per angajat se va menține și pentru noii angajați din perioada contractului.
  1. **Servicii solicitate:**

|  |  |  |  |  |  |  |
| --- | --- | --- | --- | --- | --- | --- |
| **Nr. Crt.** | **Specialitate** | **Servicii medicale cu recomandarea medicilor Specificaţii tehnice minime** | | | | |
| 1 | Ambulatoriu şi intervenţii în ambulator | fără listă de prestaţii medicale | Consultaţii | orice tip de consult, | fără perioadă de aşteptare | inclus |
| Investigaţii | orice tip de investigaţie |
| Analize laborator | orice tip de analiză |
| Tratamente | orice tip de tratament |
| Decontare în afara reţelei de 100% din preţul serviciului, fără limită de sumă asigurată | |
| 2 | Telemedicină | consultaţii şi controale | Realizarea consultaţiilor la distanţă prin intermediul diferitelor mijloace de comunicare | | fără perioadă de aşteptare | inclus |
| 3 | A doua opinie medicală | În baza unui set de documente medicale existente puse la dispoziţie de persoana asigurată, se primeşte a doua opinie din partea unei persoane specializate. | | | fără perioadă de aşteptare | inclus |
| 4 | Spitalizare de zi | Suma asigurată minim 1500 lei/an/asigurat | | | fără perioadă de aşteptare | inclus |
| 5 | Monitorizare sarcină | Suma asigurată minim 1000 lei/an/asigurat | | | fără perioadă de aşteptare | inclus |
| 6 | Idemnizaţie pentru spitalizare | fără listă de prestaţii medicale | Suma asigurată minim 5000 lei/an/asigurat | | cu perioadă de aşteptare maxim 2 luni | inclus |
| 7 | Control anual preventiv | Set minim de analize medicale:consult medicină generală,hemoleucogramă completă,glucoză serică,TGO,TGP,uree serică,creatinină serică,VSH,colesterol total seric,trigliceride serice,LDL colesterol,HDL colesterol,sumar urină,acid uric seric,ecografie abdominală,examan Babeș Papanicolau, PSA total seric, EKG de repaus. | | | fără perioadă de aşteptare si fara obigatia de a prezenta recomandare/trimitere de la medic | 1 an/asigurat |

**Pachetul de servicii ce va fi oferit va include în mod obligatoriu următoarele:**

* decontare în afara reţelei de 100% din preţul serviciilor detaliate în tabelul de mai sus, cu recomandare de la orice medic autorizat de pe teritoriul ţării. Practic, abonaţii operatorului economic desemnat caştigător pot apela din orice motiv, la serviciile altor instituţii medicale private pentru a realiza serviciile medicale ce sunt incluse în cadrul abonamentului deţinut, urmând ca, ulterior abonatul să primească din partea contractantului decontarea în procent de 100% pentru respectivele servicii medicale.
* în ceea ce privește accesarea serviciilor din secțiunea “control anual preventiv”, aceasta se face cu acces direct, fără trimitere de la un medic.
* indemnizaţie pentru spitalizare: un plafon de minim 5.000 lei/angajat ce poate fi folosit în orice spital privat de pe teritoriul ţării pentru intervenţii cu spitalizare.
* decontarea în afara reţelei se va realiza în maxim 20 de zile lucrătoare, de la depunerea dosarului la emitentul poliței de servicii medicale.
* operatorul economic se obligă, să indice în cadrul ofertei sale, documentele ce alcătuiesc dosarul de decontare.
* serviciile contractate se vor putea folosi din prima zi de la intrarea în vigoare a contractului.
* facturarea pentru angajații Adr Sud Muntenia se va face către angajator, iar facturarea abonamentelor familiale ale angajaților se va realiza direct către aceștia, angajatorul neavând nicio implicare în acest sens.
* operatorul economic desemnat câștigător are obligația de a asigura serviciile medicale

prezentate în ofertă, pentru dependenţii angajaților ADR Sud Muntenia (soţ/soţie/, logodnic/logodnică, copii cu vârsta până la 24 de ani) la un tarif de maxim 230 lei /luna /dependent.

**Întocmit,**

**Expert SAPAT**

**Tilică Răzvan**

**Aprobat,**

**Şef SAPAT**

**Dobrescu Octavian Cristian**

**Secretar**

**Sindicatul Sud Muntenia,**

**Ioana Vărăşteanu**